paragraph_text: U programu su se emitirale vijesti svakih sat vremena i servisne informacije, poput vremenske prognoze, tečajne liste, biznis kalendara, a preuzimali su se i određeni sadržaji inozemnih medija poput Deutsche Wellea i VOA-e. U programu Kapital networka emitirali su se magazini i talk showovi "Gospodarski tjedan", "Boja novca", "Europa", "Puls" i "Intervju tjedna". U jednom od projekata Kapital Networka, "Novi Pravac" emisiji o energetici transportu i okolišu, urednice i voditeljice Nade Kolega gostovali su stručnjaci iz Hrvatske i regije. Kapital network emitirao je i pregled gospodarstva Bosne i Hercegovine u magazinu "Poslovni kurs" kojeg producira banjalučki ATV, a magazin "Money Talk - Govor novca" u produkciji Enter TV-a iz Beograda donosio je pregled poslovnog tjedna u Srbiji.